 Un obiect din spațiu s-a prăbușit în curtea unui bărbat.
O bucată din racheta Falcon 9 a ajuns în curtea unui fermier din statul Washington. Media și vânătorii de comori: "Nu putem dezvălui detalii. Proprietarul vrea, pur si simplu, să fie lăsat în pace".
Un bărbat din statul Washington s-a trezit cu o bucată din racheta lansată de SpaceX săptămâna trecută, transmite Live Science. Obiectul s-a prăbușit exact în curtea sa din comitatul Grant.Potrivit biroului șerifului din localitatea respectivă, obiectul pare a fi un rezervor, recuperat de la treapta a doua a rachetei Falcon 9 care a fost lansată pe 4 martie de la Centrul Spațial Kennedy al NASA din Florida, într-o misiune numită Starlink 17.Pe cer s-au observat dare de foc, care proveneau de la rămășitele rachetei Falcon 9Deși racheta Falcon 9 a lansat cu succes 60 de sateliți Starlink, în a doua etapă a misiunii, o piesă din componența sa nu s-a comportat în condiții normale și nu s-a desprins, așa cum era prevăzut.Treapta a doua a rachetei Falcon 9 care este mai mică, fiind poziționată în partea de sus, se separă de "booster"-ul principal după ce ajunge în spațiu.